JUBILE คาดรายได้ Q1/59 โต 10% หลังเปิดตัวคอลเลคชั่น- แบรนด์ใหม่
JUBILE คาดรายได้ Q1/59 โต 10% หลังเปิดตัวคอลเลคชั่น- แบรนด์ใหม่
10 ก.พ. 2559

น.ส.อัญรัตน์ พรประกฤต ประธานเจ้าหน้าที่บริหาร บริษัท ยูบิลลี่ เอ็นเตอร์ไพรส์ จำกัด (มหาชน) หรือ JUBILE เปิดเผยว่า บริษัทคาดรายได้ไตรมาส 1/59 จะเติบโตราว 10% เมื่อเทียบกับช่วงเดียวกันของปีก่อน โดยในช่วงไตรมาส 1/59 นี้ ทางบริษัทฯได้เปิดตัวสินค้าใหม่ 2 คอลเลคชั่น และอีก 1 แบรนด์ ซึ่งบริษัทฯได้ทำสัญญากับบริษัท Forevermark Limited เพื่อเป็นผู้แทนจำหน่ายสินค้าภายใต้แบรนด์ FOREVERMARK แต่เพียงผู้เดียวในประเทศไทย โดยเบื้องต้นบริษัทฯตั้งเป้าจะเปิดสาขาในปีนี้ 8-10 แห่ง มีงบลงทุนราว 100 ล้านบาท
สำหรับแผนการดำเนินงานปีนี้ตั้งเป้ารายได้เติบโต 10-15% จากปี 58 คาดว่าจะมีรายได้อยู่ที่ 1.6 พันล้านบาท โดยจะมาจากการเติบโตของยอดขายสาขาเดิม (SSSG) ที่ตั้งเป้าเติบโตในปีนี้ 25% จากปีที่แล้วที่ไม่ขยายตัว อีกทั้งจะยังคงออกเคมเปญเพื่อกระตุ้นยอดขายให้เพิ่มขึ้นอย่างต่อเนื่อง ประกอบกับการมองแนวโน้มของภาพรวมของเศรษฐกิจและกำลังซื้อในปีนี้จะดีขึ้นจากปีก่อน ซึ่งเป็นผลดีต่อบริษัทฯ
               